Chrome OS

Chrome OS er et operativsystem og en Linux-distribusjon fra søkeselskapet Google. Første versjon ble lansert 19. november 2009 som et derivat av Ubuntu og Chromium OS. I februar 2010 ble distribusjonen basert på Gentoo Linux. Chrome OS er primært laget for å brukes på internett, og opprinnelig var det en ren tynnklient for nettskyen. Siden 2014 har Chrome OS også fått programmer som kan kjøres uavhengig av internett.

Chrome OS bruker ikke vindussystemet X eller Wayland, som er de vanligste vindussystemene for Unix og Linux. I stedet benytter det et egetprodusert vindussystem – Ash window manager, som er basert på nettleseren Google Chrome.

Operativsystemet baserer seg i stor grad på Nettskyen og er tildels knyttet opp til Google Apps. Grunnideen er ifølge Google selv at man skal kunne benytte vanlig nettsideprogrammering og scripting til å lage applikasjoner, noe som vil gjøre det enklere og kjappere å lage applikasjoner til Google OS enn dagens operativsystem.

Siste versjon er 56.0.2924.110 som ble lansert 24. februar 2017.

 Referanser 

 Eksterne lenker 


 Googles blogg om Chrome-prosjektene

Kategori:Google-programvare
Kategori:Ubuntuderivater
Kategori:Gentooderivater
Kategori:Linuxdistribusjoner lansert i 2009